Nuo 10 min iki 4 val per dieną, priklausomai nuo poreikio ir veiklos. Dažniausiai siūloma daryti pertraukas kas 20 min.
Liemenę galima dėvėti kaip įprastą rūbą. Kadangi jos dizainas sumodeliuotas taip, kad svoriai nepastebimi iš išorės, todėl ją dėvintis asmuo gali atlikti kasdienius darbus ar užsiimti įprasta veikla netrikdomas aplinkinių asmenų žvilgsnių viešose erdvėse, pvz. lankantis bibliotekoje, mokykloje, parduotuvėje, kavinėje ir pan.
Apykaklė (antpečiai) taip pat gali būti dėvima kasdienės veiklos metu nuo 10 min iki 25 min vaikams ir nuo 20 min iki 40 min suaugusiems vieno dėvėjimo metu. Tačiau stebėkite vaiko būseną, kuomet dėvi apykaklę ir pastebėję požymius, kad vaikas jaučiasi nepatogiai – nedelsiant nuimkite. Vaikui apykaklė gali būti per sunki arba ji buvo dėvima per ilgai.
Jei vaikas negali verbaliai apibūdinti savijautos apykaklės dėvėjimo metu, tuomet sumažinkite laiką iki 5 minučių vienam dėvėjimui.